**Sportslig Analyse af Talent- og Elitemiljøer (SATE)**

SATE-analyse udfyldes af den enkelte klub/organisation, og giver mulighed for at evaluere klubbens/organisationens talent- og elitearbejde. De nedenstående kategorier skal udfyldes så fyldestgørende som muligt om klubbens/organisationen talent- og elitemiljø. Oplysningerne danner baggrund for en talentanalyse foretaget af Eliteidræt Aarhus i samarbejde med klubben, der vurderer det sportslige niveau og -set-up samt talent- og elitemiljø. Oplysningerne danner endvidere baggrund for vurderinger af mulighederne for at kunne opnå støtte fra EIA, herunder ESAA. Det forventes at ansøgeren inddrager alle relevante oplysninger indenfor hver kategori.

Udfyldt af:Navn, titel i klub/organisation og dato

Peter Bredsdorff-Larsen, Bestyrelsesmedlem Aarhus HC – 29-04-2023

1. Klub/Organisation: Aarhus HC

# Udviklingsstatus for talent- og elitearbejde:

**2.1 Udvikling siden seneste SATE-analyse**

Aarhus HC er en nystiftet håndboldklub – stiftet af 5 af byens foreninger (Stautrup, Viby, Brabrand, HEI og VRI). Aarhus HC er ejet af en almennyttig håndboldfond, der har som sin fundats at bidrage med håndboldrelaterede aktiviteter til foreninger i Aarhus, og bidrager således til udvikling af bredden, talenterne og eliten.

Aarhus HC U19 er et elitært håndboldfællesskab i Aarhus – et talentsamarbejde mellem Skovbakken, Viby, Brabrand, Stavtrup, VRI og HEI.

2.2 Beskrivelse af klubbens organisation og ledelse (herunder formand og talent/elite ansvarlig)

 Aarhus HC har en bestyrelse, herudover er organisationen repræsenteret af en lønnet administrationsmedarbejder, som også varetager administrationsopgaver for Aarhus HC U19 holdet. Erfarne og fagligt højt kvalificerede specialister er tilknyttet U19 håndboldfællesskabet, som er sikret support på fysisk træning, fysioterapi og coaching. Udviklingen af Aarhus HC drives herudover af en række frivillige kræfter, og U19 håndboldfælleskabet er forankret i en styregruppe, hvor alle fornævnte 6 foreninger er repræsenteret, og som bidrager med initiativer og ansvar for drift af U19 håndboldfælleskabet. Desuden er det styregruppen der sætter retning for udvikling af et stadigt mere elitært udviklingsmiljø for U19 spillere i Aarhus. Gruppens medlemmer har erfaring med ungdoms- og seniorarbejde og har relationer til forskellige foreninger i Aarhus så vi får et bæredygtigt samarbejde, der signalerer, at det er for hele Aarhus og ikke kun for de foreninger, der på kort sigt har flest spillere i til projektet.
Det seneste år har Aarhus HC og styregruppen ligeledes arbejdet på at udvikle et tilbud til alle byens U23 spillere. Formålet er at sikre byens talenter får support, opmærksomhed og tilbud om ekstra træning – på tværs af foreningernes seniortilbud. U23-træningen har det første været varetaget af lokale kapaciteter – trænere, spillere, specialister etc. - og planen er udvikle dette tilbud yderligere det kommende år.

Det økonomiske grundlag for U19 håndboldfællesskabet er bidrag fra lokale sponsorer, ligesom midler fra ESAA og Elite Idræt Aarhus er centrale i dette set-up.

**2.3 Beskrivelse af økonomi/støttekoncept på talent- og eliteområdet:**

Som tidligere angivet er hele fundamentet for Aarhus HC, at det er samarbejdende lokale foreninger på ungdoms-elite-niveau der i fællesskab sikrer byen et ungdomselitetilbud, som til den kommende sæson vil være på et nationalt topniveau på drengesiden. Fællesskabet rækker ud til alle foreninger i Aarhus, og er et tilbud til alle byens håndboldforeninger.
Aarhus HC´s administration varetager U19 fællesskabets daglige administration, i tæt samarbejde med klubbernes andre interessenter og den tidligere beskrevet styregruppe. En meget stor andel af spillerne er også tilknyttet ESAA og morgentræningen, samt samarbejdet der igennem med uddannelsesinstitutionerne er derfor også en væsentlig og integreret del af Aarhus HC miljøet.

**2.4 Har klubben en daglig administration/sekretariat?** ja

**2.5 Har klubben formelle samarbejdsaftaler med andre klubber?** ja

* Hvis ja beskrives hvilke:HEI, VRI, Brabrand, Skovbakken, Viby og Stavtrup

**2.6 Nationalt resultatniveau i klubben:**

Liga (højest mulige) + 1. division (højest mulige) for 2. hold).
Der er ambitioner om et individuelt og kollektivt præstations- og resultatniveau.
Individuelt er ønsket at der udvikles spillere til det højeste mulige niveau så de kan indgå på et Ligahold eller på et af de lokale divisionshold. Også i den seneste sæson har mange af U19 og U23 spillerne trænet og spillet kampe med Aarhus HC + Skovbakkens 1. divisionshold. Flere af vores lokale U19 og U23 spillere vil være fast tilknyttet et af byens to 1. divisionshold i den kommende sæson.
Aarhus HC har overordnet som ambition at rykke op i HTH herreligaen. Pt. er 10 ud af 14 spillere kontraktspillere fra det aarhusianske talentmiljø. Der er til sæsonen 23/24 skrevet kontrakt med yderligere talenter fra det aarhusianske lokalområde.

**2.7 Internationalt resultatniveau i klubben:**

På individuelt niveau kan nævnes flere gode eksempler på lokale spillere, der deltager på diverse landshold.

**2.8 Resultatmålsætning for de kommende 2-3 år:**

Målet er at udvikle spillere til højeste nationale niveau (Liga), samt at være blandt de tre bedste Talentudviklingsmiljøer i Danmark målt på antal spillere i HTH Ligaen og 1. division.
Aarhus HC har den målsætning, at vi hvert år skal kvalificere vores to hold til de højeste mulige rækker (Liga og 1. div.). Det er også vores målsætning, at vi hvert år vil gå efter at spille os med til DHF Finale 4 (DM finalestævne). Herudover vil vi fortsat sætte vores aftryk på herrelandsholdet, såvel U-21 landsholdet som på U-19 landsholdet i de kommende to år, så der fortsat vil være Aarhus HC spillere med, når DHF indkalder til landsholdssamlinger.

# Faciliteter:

**3.1 Beskrivelse af klubbens primære træningsfaciliteter:**

Aarhus HC har sit primære udgangspunkt i Aarhus Arena hvor vi har mulighed for faste træningstider mandag, onsdag, torsdag og fredag samt ESAA-morgentræning tirsdag og torsdag.
Desuden har vi et træningspas onsdag aften i Skæringhallen, samtidig med Aarhus HC 1. division herrer samt træning med Skovbakken 1. divisions herrer mandage i Vejlby Risskov hallen. Herudover sikres den nødvendige mængde haltræning for udvalgte spillere med ekstra træning hos de lokale seniordivisionshold.

Den fysiske træning udføres i Team Danmarks styretræningsfaciliteter på Atletion, styrketræningsfaciliteter i Bellevuehallen, i fbm ESAA træningen, samt styrketræningslokalet i Skæringhallen.

**3.2 Har talent- og ungdomsudøvere tilstrækkelig prioriteret adgang til faciliteter?** ja

**3.3 Har eliteudøvere tilstrækkelig prioriteret adgang til faciliteter?** ja

**3.4 Er der generelt tilstrækkelig adgang til styrketræningsfaciliteter?** ja

**3.5 Udviklingsområder og planlagte handlinger på facilitetsområdet:**

Der aftales træning i de lokale foreninger, når der opleves aflysninger i Aarhus Arena.

1. **Talent:**

**4.1 Klubbens talentudviklingspolitik:**

Det lokale Talentudviklingsarbejde har til formål at sikre et trænings- og udviklingsmiljø, hvor der stræbes efter at sætte den højeste nationale standard. Vi vil gerne være med helt fremme til nationale mesterskaber, og resultaterne skabes med udgangspunkt i et træningsmiljø hvor fokus særligt er på at forbedre forudsætninger for udvikling af individuelle kompetencer.
Vores arbejde med talentudvikling i Aarhus HC, ser vi meget gerne i endnu højere grad udmøntet i form af lokale spillere der gør sig på såvel diverse landshold, samt ikke mindst på Liga niveau eller de lokale divisionshold.
I Aarhus skal det være muligt at spille drengeungdom i et elitært udviklings- og træningsmiljø, hvor det er naturligt at stræbe efter at realisere sit individuelle potentiale. Vi forventer i den sammenhæng en stor grad af vedholdenhed og trænings- og lærevillighed.

**4.2 Klubbens strategi til at rekruttere nye talenter:**

Aarhus HC er etableret for at skabe de bedste muligheder for lokale Aarhus spillere. Det er ikke vores mål at kontakte og tiltrække spillere fra hele landet, men i stedet er det styregruppens ønske at sikre en lokal ramme hvor lokale spillere kan få opfyldt deres ambitioner i regi af blandt andet ESAA og Aarhus HC.

**4.3 Har specialforbundet et udviklet Aldersrelateret TræningsKoncept (ATK)** ja

**Klubstrategi for implementering af ATK:**

I såvel Aarhus HC som de tilknyttede klubber arbejder børne- og ungdomstrænerne med udgangspunkt i DHFs ATK.

**4.4 Beskrivelse af klubbens aldersrelaterede træningsset-up for ungdom/talent**

*Til inspiration kan flere af følgende emner beskrives*: Antal træningspas/-timer pr. uge, gruppe/holdsammensætning, udvikling fra præpubertet til pubertet og til post-pubertet, generel vs. specifik træning, træningsmiljø etc.

Vi har lagt os meget tæt op ad DHF’s anvisninger vedrørende træningsmængde, træningsindhold og gruppesammensætning. Fx har vi ladet os inspirere af modellen med 25-50-25. Det vil sige at vores U-19 spillere som udgangspunkt har fire haltræningspas pr. uge. I praksis er der dog spillere der holder sig på tre gange haltræning og derudover prioriterer den fysiske træning med en øget træningsmængde. Vi har arbejdet rigtig meget med gruppesammensætning så de enkelte spillere får tilbudt træning i forskellige sammenhænge på ugentlig basis og her giver vores samarbejde med såvel U-17 hold som de lokale divisionshold helt unikke muligheder. Gruppe træning samlet for de ca. 28 udtagne U-19 spillere er onsdag og torsdag, mens der herudover arbejdes med meget individuelle planer for de enkelte spillere. Trænerteamet med Martin Hjortshøj (DHF Talenttræner) i spidsen har hovedansvar for denne koordinering.

I forhold til udviklingen fra børnehåndbold til ungdomshåndbolden har vi stor gavn af vores ESAA platform, hvor vi aktuelt har ca. 40 spillere tilknyttet. Den gradvise forøgelse af træningsmængde samt ikke mindst den øgede fokus på fysisk træning styres blandt andet via ESAA træningen, og specialister, der er tilknyttet Aarhus HC’s U19 miljø.

**4.5 Beskrivelse af træningsinitiativer, der forbereder klubbens talenter bedst muligt til overgangen mellem talent og elite:**

Vores fokus er på dialog med klubberne via vores cheftræner Martin Hjortshøj i forhold til at få indsluset spillerne i et seniormiljø på et passende niveau. Spillerne tilbydes i U19 perioden muligheder for at træne i lokale seniortrupper, og i nogle tilfælde at spille kampe.

**4.6 Klubbens fokus på talenters udvikling af mentale-, sociale- og menneskelige kompetencer:**

Vi har en holistisk tilgang i det daglige arbejde med de unge talenter med inspiration i den forskning på området fra DIF, Team Danmark og DHF. Vi oplever at Aarhus-modellen med ESAA og Dual Career og de mange uddannelsesmuligheder byen tilbyder, understøtter den holistiske tankegang for talentudvikling.

**4.7 Er klubben bevidst om** [**Team Danmark og DIF’s værdisæt for talentudvikling**](https://umbraco.teamdanmark.dk/media/1160/2017-04-18_talenthuset_-_vaerdisaet_for_talentudvikling_i_dansk_idraet.pdf)ja

* Hvis ja, implementeres dette værdisæt i klubbens talentarbejde? ja

**4.8 Klubbens talentmålsætninger og fokusområder for de kommende 2-3 år:**

Aarhus HC har frem mod den kommende sæson investeret betydelige ressourcer et stærkt forbedret og fagligt set-up, og det er målsætningen af denne udvikling vil fortsætte de kommende sæsoner. Et fokusområde er at udvikle det gode samarbejde mellem de mange lokale foreninger, ligesom vi vil fortsætte med at udvikle transitionen fra ungdom til senior. Aarhus HC’s håndboldfællesskab omkring byens U19 og U23 spillere er et perfekt udgangspunkt og ramme for at realisere målsætninger og fokusområder.

1. **Elite:**

**5.1 Klubbens elitepolitik:**

Der henvises til ovenstående beskrivelser.

**5.2 Beskrivelse af klubben træningsset-up for senior/elite**

*Til inspiration kan flere af følgende emner beskrives*: Antal træningspas/-timer pr. uge, gruppe/holdsammensætning, generel vs. specifik træning, træningsmiljø, selvtræning vs. holdtræning etc.

Rammen for U19 er beskrevet ovenfor, men i fht. Aarhus HC’s elitehold er følgende gældende for den kommende sæson:
Aarhus HC træner håndbold 3-4 gange ugentligt + kampe. Træningen vil blive planlagt således at der samarbejdes om ugentlige træninger med hhv U19, U23 og 2 div. Disse træninger vil fortrinsvis have et individuelt fokus. Herudover vil 1 div truppen træne alene med fokus på udvikling af relationer og kollektive kvaliteter.
Disse træninger vil fortrinsvis foregå i Aarhus Arena.
Herudover vil der være fokus på at øge den fysiske – kvantitativt og kvalitativt – med det formål at forbedre spillernes individuelle forudsætninger for at kunne indgå i elitære seniormiljøer.

**5.3 Klubbens målsætninger for eliteafdelingen i de kommende 2-3 år:**

Aarhus HC´s 1. Divisionshold vil allerede fra den kommende sæson spille med om topplaceringerne i 1. division, og planen er således indenfor de kommende sæsoner at være kvalificeret til at spille i HTH ligaen.
Det er vores forventning og målsætning, at hver ungdomsårgang, som en naturlig del, sender flere U19/ 1. års seniorer samt U23 talenter ud til de lokale hold i 1. division.

# Trænerressourcer og talentmanagement:

**6.1 Ledelsesansvarlige for trænere og talentudvikling:**Styregruppen består af en repræsentant fra hver af de seks deltagende foreninger. Det er i styregruppen, der tages strategiske og politiske beslutninger for de trænere, der er tilknyttet holdfællesskaberne i Aarhus HC.
Cheftræner Martin Hjortshøj vil stå i spidsen for trænerteamet og sørge for koordinering og praktisk tilrettelæggelse
af træning mv.

**6.2 Strategi for trænerudvikling/træneruddannelse:**

Vores trænere tilbydes mulighed for og opfordres til uddannelse under DHF. Herudover har vi i styregruppen vedtaget, at vi også vil være et sted for talentudvikling af trænere, så vi har løbende inddraget lokale unge talentfulde trænere og studerende ind til forskellige opgaver, idet vi mener at talentudvikling af trænere og/eller andre ressourcepersoner er en naturlig og afgørende del af vores talentudviklingsmiljø.

**6.3 Navne på trænere og et kort formuleret erfarings- og uddannelsesmæssigt CV:**

Cheftræner: 1. hold: Martin Hjortshøj – uddannet DHF divisionstræner
Træner med ansvar for 2. hold – Brian Lauersen
Målvogtertræner: Tom Jensen

**6.4 Er klubbens aflønning af talent- og elitetrænere prioriteret?**

Der er en klar prioritering af økonomi, hvilket også afspejler sig i ansættelsen af cheftræner Martin Hjortshøj, og det team af specialister der understøtter Aarhus HC’s U19 elitære håndboldfællesskab. Martin Hjortshøj varetager endvidere en koordinerende rolle i at sikre sammenhæng mellem de elitære miljøer i U19 og seniorelite, samt til øvrige lokale foreninger.

# Samarbejdsaftaler:

**ESAA**

**7.1 Har sportsgrenen et formaliseret ESAA samarbejde?** ja

**7.2 Har klubben et formaliseret ESAA samarbejde?** ja

* Hvis ja, er der sammenhæng mellem ESAA træningen og klubtræningen

(kort beskrivelse)? Klik her for at angive tekst.

* Er der sammenhæng mellem klubbens krav til udøvere og ESAA’s [Code of Conduct](https://esaa.dk/media/16774/esaa-code-of-conduct-version-2018.pdf)? ja
* Hvis nej til formaliseret ESAA samarbejde. Ser klubben en mulighed for at blive

en del af ESAA samarbejdet indenfor de kommende 2-3 år? -

**DIF/Team Danmark**

**7.3 Har sportsgrenen en placering i Team Danmarks støttekoncept**: Ja

* Hvis ja, hvilken? Håndbold

**7.4 Fungerer klubben som elite- eller kraftcenter under specialforbundet (med støtte fra Team Danmark)?:**

(Nej)

* Hvis ja, hvilken? Klik eller tryk her for at skrive tekst.

**7.5 Fungerer klubben som forbundsgodkendt kraftcenter (uden støtte fra Team Danmark)?:** Nej

* Hvis ja, beskrives klubbens rolle i forbundet: Klik her for at angive tekst.

# Uddannelse

**7.6 Beskrivelse af klubbens eventuelle samarbejde med uddannelsesinstitutioner (udover ESAA):**

Kun ESAA

1. **Supportfunktioner:**

**8.1 Beskrivelse af supportfunktioner klubben har til rådighed til at supportere talenter:**

* Medicinsk, mentalt, kost, testning, fysisk træningsvejledning etc.

Fysisk træner U19 – Søren Lavrsen – fysiologisk konsulent for atleter i Team Danmark
Fysioterapeut – Tom Jensen
Coaching – Jesper Nøddesbo

**8.2 Beskrivelse af supportfunktioner klubben har til rådighed til at supportere elite:**

* Medicinsk, mentalt, kost, testning, fysisk træningsvejledning etc.

Fysisk træner U19 – Søren Lavrsen – fysiologisk konsulent for atleter i Team Danmark
Fysioterapeut – Tom Jensen

**8.3 Har de bedste talenter adgang til Team Danmarks support funktioner?** ja

**8.4 Har de bedste seniorer adgang til Team Danmarks support funktioner?** ja

**8.5 Er der i klubben kendskab til** [**DIF’s vidensbank**](https://www.dif.dk/da/forening/uddannelse/udgivelser)**?** ja

**8.6 Har klubben en politik på spil-området, der indeholder retningslinjer for**

**gambling og betting?**  ja

**8.7 Er der i klubben kendskab til** [**Center for Ludomanis**](https://ludomani.dk/) **hotline og hjælpefunktioner?** ja

* Har trænerne i klubben den nødvendige viden omkring ludomani og

spilleafhængighed, til at ”spotte” og hjælpe udøvere med

spilleproblemer videre til disse hjælpefunktioner? ja

**8.8 Er der i klubben kendskab til** [**Team Danmark og DIFs**](file:///C%3A//Users/az44972/Downloads/04220%20%20Spiseforstyrrelser%20blandt%20sportsudvere%20redigeret%202018.pdf) **hjælpefunktioner i forbindelse med spiseforstyrrelser?** ja

* Har trænerne i klubben den nødvendige viden om spiseforstyrrelser til
at ”spotte” og hjælpe udøvere med spiseforstyrrelser videre til disse

hjælpefunktioner? ja

**8.9 Har klubben en politik på sociale medier-området, der indeholder retningslinjer for**

**brugen af sociale medier blandt klubben udøvere?** ja

**8.10 Har klubben en politik på området vedr. krænkende handlinger, der indeholder retningslinjer for**

**forebyggelse og håndtering af krænkende handlinger blandt klubben udøvere?** ja

**8.11 Udviklingsområder og planlagte handlinger på supportfunktionsområdet:**

Spillerne i Aarhus HC truppen vil få generel vejledning om emnet via Spillerforeningen.

# Andre forhold